8. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ.22934 της 14/29 Μαρτ.1972 (ΦΕΚ Β΄245) Περί εξετάσεως των φοιτητών των Σχολών του Ε.Μ. Πολυτεχνείου εις το μάθημα της ξένης Γλώσσης. Έχοντες υπ’ όψιν:1)Τας διατάξεις της παρ.5 της υπ’ αριθ.107/1962 πράξεως του Υπουργικού Συμβουλίου, κυρωθείσης δια του Ν.Δ.4263/1962 και 2)την πρότασιν της Συγκλήτου του Ε.Μ. Πολυτεχνείου, διατυπωθείσαν κατά την συνεδρίαν αυτής της 17.12.71, αποφασίζομεν: 1.Οι σπουδασταί των Ανωτάτων Σχολών του Ε.Μ. Πολυτεχνείου δικαιούνται εγγραφής εις το Γ΄ έτος σπουδών, εφ’ όσον έχουν υποστή επιτυχώς εξετάσεις εις το μάθημα της ξένης Γλώσσης (Γαλλικής ή Αγγλικής ή Γερμανικής), την οποίαν υποχρεούνται να δηλώσουν κατά την εγγραφήν των εις το Α΄ έτος σπουδών. 2.Αι ανωτέρω εξετάσεις διενεργούνται γραπτώς ή προφορικώς κατά τας εξεταστικάς περιόδους Ιουνίου και Οκτωβρίου του Β΄ έτους, ενώπιον επιτροπής αποτελουμένης εκ του Β΄ Αντιπρυτάνεως, του Κοσμήτορος της οικείας Σχολής και του αρμοδίου Ειδικού Καθηγητού της ξένης γλώσσης. Σπουδασταί έχοντες τίτλους κριθέντας υπό της Συγκλήτου ως επαρκείς, απαλλάσσονται των εξετάσεων τούτων. Οι εν λόγω τίτλοι δέον να υποβληθώσι, δι’ αιτήσεως, υπό των ενδιαφερομένων ομού μετά της αιτήσεως εγγραφής των. 3.Σπουδασταί αποτυχόντες εις τας εν παρ.2 της παρούσης εξετάσεις μέχρι και του Δ΄ έτους, δεν δικαιούνται να εγγραφούν εις το Ε΄ έτος, προκειμένου περί Σχολών 5ετούς φοιτήσεως ή να μετάσχωσι εις τας επί διπλώματι εξετάσεις, προκειμένου περί Σχολής 4ετούς φοιτήσεως εάν εν τω μεταξύ δεν υποστούν επιτυχώς εξετάσεις εις το μάθημα της ξένης γλώσσης. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ.330,01(β) Σελ.330,01(γ) Τεύχος 478-Σελ.43 Φοίτηση, εξετάσεις κλ.π. Εθνικού Μετσόβιου Πολυτεχνείου 31.Γ.δ.6-8 